Reakgona Disability Center

Reakgona Disability Centerhttps://www.ul.ac.za/ '''ke moago wo o agilwego Yunibesithing ya Limpopo ka maikemišetšo a go amogela baithuti ba go phela ka bogolofadi bjo bo itšego, e ka ba bja go se kwe, go se bone le a mangwe. Moago wo o na le di ditlabakelo tša mehuta tšeo di dirišwago go ya le ka tlhokego ya tšona go baithuti. Baithuti ba fiwa šedi go ya ka go fapana ga bona. Yunibesithi ya Limpopo e dira bonnete bja gore baithuti ba hwetše thušo yeo ba e hlokago gore ba kgone go atlega le go ikwa ba amogelegile ka dinako ka moka.https://sundayworld.co.za/news/nsfas-bails-out-disabled-university-students/ 

 Bohlokwa bja Reakgona Disability Centre 
Seo se kgahlišago ka moago wo ke gore o phela o hlwekile ebile go na le setu go hlompha bao ba lego gare ka go bala. Go na le mehuta ye itšego ya didirišwa tša baithuti go ya ka tlhokego yeo e nyakago šedi go swana le dikhomphutara, JAWS le Braille. Go na le bašomedi bao ba nago le bokgoni le maitemogelo a go fahloša le go hlala  go thoma ka go ba bontšha mafelo a fapanego go swana le bokgobapuku, tleliniki le mafelo a dijo. Baithuti, bafahloši ga mmogo le SRC ba ikgafile go fediša kgethologanyo le tlaišo ya baithuti bangwe. 

 Tshwaro ya baithuti Yunibesithing ya Limpopo 
Batho ka moka ba hlohleletšwa go rata le go amogela baithuti ba dinyakwa tše bohlokwa ntle le go ba kgetholla goba go ba swara ga mpe. Leina la moago wo "Reakgona" le fa baithuti maatla a gore ba se inyatše go ya le ka tsela ye ba lego ka gona eupša ba tsebe gore ba ka atlega go dilo ka moka go swana le bauithuti ba bangwe. Leina le le ba fa mafolofolo le boitshepo bja gore ba kgona go fihlelela maemo a makaone bophelong go sa kgathale gore ba fapana bjang le batho ba bangwe.https://www.ul.ac.za/first-entering-students-with-disabilities-inducted-receive-assistive-devices/

 Ditshupetšo 

Setensele:Yunibesithi ya Limpopo
Setensele:Bogolofadi
Setensele:Disability
Setensele:University of limpopo